दुनिया में हर कोई पैसा कमाना चाहता है। इसके लिए लोग हर तरह के प्रयास करते हैं। इन्हीं प्रयासों के चलते कुछ लोगों का नाम दुनिया के चंद अमीरों में शुमार हो जाता है। दुनिया में कुछ ऐसे भी लोग हुए, जो सबसे अमीर गैंगस्टर के नाम से फेमस हैं। पाब्लो एस्कोबार भी उन्हीं में से एक था।
पाब्लो एमिलियो एस्कोबार गैविरिया (Pablo Escobar) एक कोलंबियाई ड्रग लॉर्ड था। कभी दुनिया का सबसे बड़ा अपराधी कहा जाने वाला पाब्लो एस्कोबार कोकीन का अब तक का सबसे चालबाज सौदागर था। उसे विश्व इतिहास का सबसे अमीर और सबसे कामयाब अपराधी माना जाता है। 1989 में फोर्ब्स पत्रिका ने एस्कोबार को दुनिया का 7वां सबसे अमीर व्यक्ति घोषित किया था। उसकी अनुमानित व्यक्तिगत संपत्ति 30 बिलियन डॉलर (16 खरब रुपये) थी। उसके पास कई लग्जरी आवास और गाड़ियां थीं।
1986 में उसने कोलंबिया की राजनीति में प्रवेश करने का प्रयास किया, यहां तक कि उसने देश के 10 बिलियन डॉलर (5.4 खरब रुपये) के राष्ट्रीय कर्ज को चुका देने की पेशकश भी रखी। जब पाब्लो को कोलंबियन पुलिस ने गिरफ्तार किया था, तब उसके लिए एक लग्जरी जेल का निर्माण किया गया। कहा जाता है कि पाब्लो एस्कोबार ने एक बार सफर करते समय ठंड से राहत पाने के लिए 2 मिलियन डॉलर (11.2 करोड़ रुपये) की नकदी जला दी थी। कुछ इन्हीं किस्सों और अन्य कुख्यात उपलब्धियों ने एस्कोबार को अपराध की दुनिया का एक महारथी बना दिया।
(कभी घर में बिजली और पानी नहीं होता था और स्कूल जाने के लिए जूते नहीं होते थे, जानिए दुनिया का सबसे खूंखार माफिया कैसे चढ़ा बुलंदियों की सीढ़ी)
(देश-दुनिया की प्रमुख खबरों को पढ़ने के लिए आप हमें फेसबुक पर भी फॉलो कर सकते हैं।)
hin_Deva hin_Deva hin_Deva hin_Deva hin_Deva